**Obec Čachtice**

Všeobecne záväzné nariadenie

č. 6/2016

**o miestnych daniach a miestnom poplatku za komunálne odpady a drobné stavebné odpady**

Toto všeobecne záväzné nariadenie bolo schválené Obecným zastupiteľstvom v Čachticiach dňa 6.12.2016, uznesením č. 69/2016.

Návrh VZN bol podľa § 6 ods. 3 zákona č. 369/1990 zb. zverejnený na úradnej tabuli obce Čachtice od 11.11.2016 do 7.12.2016

Totot VZN bolo vyvesené na úradnej tabuli obce Čachtice dňa 7.12.2016 a zvesené 22.12.2016

Účinnosť nadobudlo dňa 1.1.2017

 Mgr. Michal Balala

 starosta obce

**Všeobecne záväzné nariadenie Obce Čachtice**

**č. 6/2016**

**o miestnych daniach a miestnom poplatku za komunálne odpady a drobné stavebné odpady**

Obec Čachtice na základe samostatnej pôsobnosti podľa článku 68 Ústavy Slovenskej republiky v súlade s ustanovením § 4 ods. 3 písm. c), § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 4 a súvisiacich ustanovení, § 8 ods. 2 a 4, § 12 ods. 2 a 3, § 17 ods. 2, 3 a 4, § 29, § 33, § 36, §40, § 43, § 47, § 51, § 55, § 59, § 78 a § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov u s t a no v u j e toto všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady /ďalej len „VZN“/

 **Prvá časť**

**Článok 1**

**Úvodné ustanovenia**

1. Obecné zastupiteľstvo v Čachticiach podľa § 11 ods. 4 písm. d) zákona č.369/1990 Zb. o obecnom zriadení v znení neskorších predpisov v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov /ďalej len „Zákon“/ rozhodlo, že zavádza s účinnosťou od 1. januára 2017 miestne dane a miestny poplatok za komunálne odpady a drobné stavebné odpady.
2. Toto VZN upravuje podmienky určovania a vyberania dane z nehnuteľností, miestnych daní a miestneho poplatku za komunálne odpady a drobné stavebné odpady na území obce Čachtice v zdaňovacom období roku 2017.

**Článok 2**

**Druhy miestnych daní**

1. Miestnymi daňami, ktoré ukladá obec sú:
2. daň z nehnuteľností
3. daň za psa
4. daň za užívanie verejného priestranstva
5. daň za ubytovanie
6. daň za predajné automaty
7. daň za nevýherné hracie prístroje
8. Obec ukladá miestny poplatok za komunálne odpady a drobné stavebné odpady /ďalej len „poplatok“/.

**Druhá časť**

**Daň z nehnuteľnosti**

**Daň z pozemkov**

**Článok 3**

 **Predmet dane**

1. Predmetom dane z pozemkov sú:
2. orná pôda, chmeľnice, vinice, ovocné sady, trvalé trávnaté porasty
3. záhrady
4. zastavané plochy a nádvoria, ostatné plochy
5. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy
6. stavebné pozemky

 **Článok 4**

**Výpočet dane z pozemkov**

1. Daň z pozemkov sa vypočíta ako súčin základu dane podľa § 7 a ročnej sadzby dane z pozemkov podľa § 8.

 **Článok 5**

**Základ dane**

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona.

Hodnota pôdy je pre druh pozemku:

1. orná pôda, chmeľnice, vinice, ovocné sady 0,5530 Eur
2. trvalé trávne porasty 0,1022 Eur
3. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona.
4. záhrady, zastavané plochy a nádvoria, ostatné plochy s výnimkou stavebných pozemkov 1,85 Eur
5. stavebné pozemky 18,58 Eur
6. Základom z dane pre lesné pozemky, na ktorých sú hospodárske lesy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa predpisov o stanovení všeobecnej hodnoty majetku. Ak daňovník hodnotu pozemku nepreukáže znaleckým posudkom, správca dane ustanovuje hodnotu pozemku za 1 m2 vo výške 0,0416 Eur/m2.
7. Základom z dane pre rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa predpisov o stanovení všeobecnej hodnoty majetku. Ak daňovník hodnotu pozemku nepreukáže znaleckým posudkom, správca dane ustanovuje hodnotu pozemku za 1 m2 vo výške 0,0331 Eur/m2.
8. Základom z dane z pozemkov, na ktorých sa nachádza transformačná stanice alebo predajný stánok slúžiaci k predaju tovaru a poskytovaniu služieb, je hodnota pozemku určená vynásobením skutočnej výmery transformačnej stanice alebo predajného stánku v m2 a hodnoty pozemku za 1 m2 uvedenej v prílohe č. 2 zákona pre stavebné pozemky 18,58 Eur.

  **Článok 5**

 **Sadzbe dane**

1. Správca dane určuje ročnú sadzbu dane z pozemkov vo výške:
2. orná pôda, chmeľnice, vinice, ovocné sady, trvalé trávne porasty 0,33%
3. záhrady 0,50 %
4. zastavané plochy a nádvoria, ostatné plochy 0,54 %
5. rybníky s chovom rýb a ostatné hospodársky využívané vodné plochy 0,54 %
6. lesné pozemky, na ktorých sú hospodárske lesy 0,33 %
7. stavebné pozemky 0,38 %

**Daň zo stavieb**

 **Článok 6**

 **Predmet dane**

1. Predmetom dane zo stavieb sú stavby na území Slovenskej republiky v členení podľa zákona. Predmetom dane zo stavieb sú stavby, ktoré majú jedno alebo viac nadzemných podlaží spojené so zemou pevným základom alebo ukotvené pilótami. Na daňovú povinnosť nemá vplyv skutočnosť, že sa stavba prestala užívať.

 **Článok 7**

 **Sadzba dane**

1. Správca dane pre všetky stavby na území obce, ktoré sú predmetom dane zo stavieb určuje ročnú sadzbu dane za každý aj začatý m2 zastavanej plochy vo výške:
2. 0,075 Eur za stavby na bývanie a drobné stavby, ktoré majú doplnkovú funkciu pre hlavnú stavbu,
3. 0,075 Eur za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
4. 0,193 Eur za chaty a stavby na individuálnu rekreáciu,
5. 0,193 Eur za samostatne stojace garáže,
6. 0,729 Eur za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
7. 0,729 Eur stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,
8. 0,193 Eur za ostatné stavby neuvedené v písmenách a) až f)
9. Pri viacpodlažných stavbách správca dane určuje pre všetky druhy stavieb príplatok za podlažie v sume 0,033 Eur za každé ďalšie podlažie okrem prvého nadzemného podlažia.

**Článok 8**

**Výpočet dane zo stavieb**

1. Daň zo stavieb sa vypočíta ako súčin základu dane podľa § 11 a ročnej sadzby dane zo stavieb podľa § 12.

 **Daň z bytov**

**Článok 9**

**Predmet dane**

1. Predmetom dane z bytov v bytovom dome, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory

**Článok 10**

**Sadzba dane**

1. Správca dane určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške:
2. 0,075 Eur za byty
3. 0,075 Eur za nebytové priestory slúžiace ako garáže a za nebytové priestory, ktoré neslúžia na podnikanie a na zárobkovú činnosť

 **Článok 11**

**Výpočet dane z bytov**

1. Daň z bytov sa vypočíta ako súčin základu dane podľa § 15 a ročnej sadzby dane z bytov podľa § 16.

**Článok 12**

**Oslobodenie od dane a zníženie dane**

1. Správca dane ustanovuje, že od dane z pozemkov oslobodzuje:
2. areál kostola sv. Ladislava
3. cintoríny
4. verejne prístupné parky
5. pozemky verejne prístupných priestorov a športovísk, pozemky užívané školami a školskými zariadeniami
6. Podľa miestnych podmienok v obci Čachtice sa od dane zo stavieb oslobodzujú tieto stavby:
7. kostol sv. Ladislava
8. stavby slúžiace školám a školským zariadeniam
9. Správca dane zníži:
10. Daň zo stavieb na bývanie a daň z bytov vo vlastníctve fyzických osôb starších ako 70 rokov samostatne žijúcich seniorov a držiteľov preukazu fyzickej osoby s ťažkým zdravotným postihnutím so sprievodcom, ktoré slúžia na ich trvalé bývanie vo výške 50 % z daňovej povinnosti.
11. Daň zo záhrad, vo vlastníctve fyzických osôb starších ako 70 rokov a držiteľov preukazu fyzickej osoby s ťažkým zdravotným postihnutím so sprievodcom, ktorých sú vlastníkmi a ktoré užívajú výhradne pre svoju osobnú potrebu.
12. Správca dane ustanovuje, že veková hranica fyzických osôb na poskytnutie zníženia daňovej povinnosti je 70 rokov.
13. Zníženie dane z nehnuteľností u fyzických osôb starších ako 70 rokov zohľadní správca dane bez uplatnenia nároku pri výrube daňovej povinnosti na bežné zdaňovacie obdobie.
14. Doklad preukazujúci dôvod zníženia dane sa pre účely tohto VZN považuje napr.: rozhodnutie o ťažkom zdravotnom postihnutí so sprievodcom. Pre zníženie dane v zmysle čl. 7 ods. 3 je rozhodujúci stav k 1. januáru bežného zdaňovacieho obdobia a daňovník je povinný ho uplatniť v lehote na podanie daňového priznania v zmysle zákona a tohto VZN, inak nárok na príslušné zdaňovacie obdobie zaniká. V prípade, že daňovník má už uplatnené zníženie dane z predchádzajúceho zdaňovacieho obdobia a nedošlo u neho k žiadnej zmene, opätovne nemusí žiadať o jej zníženie.

**Tretia časť**

**Článok 13**

**Daň za psa**

1. Predmetom dane za psa je pes starší ako 6 mesiacov chovaný fyzickou alebo právnickou osobou.
2. Daňovníkom je fyzická alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.
3. Základom dane je počet psov.
4. Sadzba dane je 3,50 Eur za jedného psa a kalendárny rok. Takto určená sadzba dane platí za každého ďalšieho psa u toho istého daňovníka.
5. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

**Článok 14**

**Spoločné ustanovenia k dani z nehnuteľností a k dani za psa**

1. Správca dane ustanovuje v zmysle § 99 g zákona platenie dane z nehnuteľností a z dane za psa, splatnosť dane z nehnuteľností a daň za psa sú splatné v lehotách určených správcom dane v rozhodnutí, ktorým sa vyrubuje daň.
2. Správca dane ustanovuje v zmysle § 99 e zákona, že sumu v úhrne do 3,00 Eur z dane z nehnuteľností a dane za psa nebude vyrubovať.

 **Štvrtá časť**

**Článok 15**

**Daň za užívanie verejného priestranstva**

1. Predmetom dane za užívanie verejného priestranstva je osobitné užívanie verejného priestranstva. Verejným priestranstvom sú verejnosti prístupné pozemky vo vlastníctve obce.
2. Verejným priestranstvom sa v obci rozumejú nasledovné miesta:
3. pozemné komunikácie v celej svojej dĺžke a šírke od krajnice po krajnicu
4. chodník príp. aj upravená plocha určená pre chodcov na celom území obce
5. Vyhradenými priestormi verejného priestranstva na dočasné parkovanie motorových vozidiel v obci Čachtice sú:
6. Parkovisko – ul. J. Urbanovského /cintorín/, ul. Malinovského /pred MKS/ a námestie
7. Predmetom dane za užívanie verejného priestranstva je osobitné užívanie verejného priestranstva.
8. Osobitným užívaním verejného priestranstva sa na území obce rozumie:
9. umiestnenie zariadenia slúžiaceho na poskytovanie služieb
10. umiestnenie stavebného zariadenia
11. umiestnenie predajného zariadenia
12. umiestnenie zariadenia lunaparku, cirkusu a iných atrakcií
13. umiestnenie skládky
14. trvalé parkovanie vozidla mimo stráženého parkoviska
15. Daňovníkom je fyzická alebo právnická osoba, ktorá verejné priestranstvo užíva.
16. Základom dane za užívanie verejného priestranstva je výmera užívaného verejného priestranstva v m2 .
17. Sadzba dane za m2 za užívanie verejného priestranstva je:
18. 3,50 Eur za osobitne užívané verejné priestranstvo za každý aj začatý deň,
19. 0,02 Eur za každý aj začatý m2 za užívanie verejného priestranstva na skládku stavebného materiálu, najdlhšie však po dobu jedného mesiaca.
20. 0,35 Eur za dočasné parkovanie motorového vozidla za každú aj začatú hodinu a jedno parkovacie miesto
21. 2,00 Eur za letnú terasu ročne na pozemku vo vlastníctve obce
22. 300,00 Eur za každý predajný stánok umiestnený na parcele č. 2563 na ul. Malinovského
23. Daňovník je povinný oznámiť písomne správcovi dane zámer osobitného užívania verejného priestranstva správcovi dane najneskôr v deň vzniku daňovej povinnosti.
24. Ak daňová povinnosť zanikne, daňovník je povinný oznámiť túto skutočnosť do 30 dní odo dňa zániku daňovej povinnosti a verejné priestranstvo bezodkladne uviesť do pôvodného stavu.
25. Správca dane ustanovuje, že od dane za užívanie verejného priestranstva je oslobodené:
26. osobitné užívanie verejného priestranstva vo verejnom záujme na základe rozhodnutia starostu obce po predložení písomnej žiadosti o vydanie povolenia na zvláštne užívanie verejného priestranstva /charitatívne, telovýchovné, športové, kultúrne podujatia bez vyberania vstupného/,
27. predajné zariadenia určené na predaj ľudovo-umeleckých a remeselníckych výrobkov pri príležitosti kultúrno-spoločenských podujatí.

 **Piata časť**

 **Daň za ubytovanie**

 **Článok 16**

 **Predmet dane**

1. Predmetom dane za ubytovanie je odplatné prechodné ubytovanie podľa § 754 až

§ 759 Občianskeho zákonníka v ubytovacom zariadení, ktorým je hotel, motel, botel, hostel, penzión, apartmánový dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo stavbe slúžiacej na viaceré účely.

 **Článok 17**

 **Sadzba dane a základ dane**

1. Sadzba dane sa ustanovuje na 0,20 Eur za osobu a prenocovanie.
2. Základom dane je počet prenocovaní

 **Článok 18**

 **Oznamovacia povinnosť**

1. Prevádzkovateľ zariadenia je povinný podávať štvrťročne priznanie k dani za ubytovanie do 15 dní po skončení príslušného štvrťroka na tlačive určenom obcou, ktoré je prílohou č. 1 tohto VZN.
2. Pre účely evidencie odplatného prechodného ubytovania fyzických osôb a kontroly správcom dane je prevádzkovateľ zariadenia povinný viesť knihu ubytovaných hostí so všetkými identifikačnými údajmi, ktorými sú:
3. meno, priezvisko a rok narodenia daňovníka
4. miesto trvalého pobytu daňovníka
5. počet prenocovaní s uvedením dátumu príchodu a dátumu odchodu daňovníka
6. každému daňovníkovi, ktorý sa ubytuje v ubytovacom zariadení vydať doklad o zaplatení dane za ubytovanie, ktorý obsahuje: meno a priezvisko daňovníka, miesto trvalého pobytu daňovníka, počet prenocovaní a výšku dane

**Článok 19**

**Lehota a spôsob odvodu dane**

1. Daň za ubytovanie platiteľ odvedie do 15 dní od nadobudnutia právoplatnosti rozhodnutia na účet správcu dane.

 **Šiesta časť**

**Daň za predajné automaty**

**Článok 20**

**Predmet dane**

1. Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.

**Článok 21**

**Sadzba dane a základ dane**

1. Základom dane je počet predajných automatov
2. Sadzba dane je 37,00 Eur za jeden predajný automat a kalendárny rok

**Článok 22**

 **Lehota a spôsob odvodu dane**

1. Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania
2. Daň za predajné automaty je splatná do 15 dní od nadobudnutia právoplatnosti rozhodnutia na účet správcu dane.
3. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia.

**Článok 23**

 **Vedenie evidencie**

1. Daňovník je povinný viesť písomnú alebo elektronickú evidenciu predajných automatov v rozsahu údajov:
2. názov a druh predajného automatu
3. počet prevádzkovaných automatov
4. výrobné číslo, inventarizačné číslo a rok výroby automatu
5. označenie prevádzky a miesta, kde je automat umiestnený
6. dátum začatia prevádzkovania
7. dátum skončenia prevádzkovania
8. identifikačné údaje prevádzkovateľa /obchodné meno, sídlo alebo miesto podnikania, IČO, štatutárny zástupca, prevádzkovateľ/.
9. Daňovník je povinný označiť každý predajný automat na viditeľnom mieste štítkom, kde musí byť uvedené:
10. obchodné meno prevádzkovateľa
11. sídlo resp. miesto podnikania
12. IČO
13. dátum začatia prevádzkovania predajného automatu
14. výrobné číslo
15. Daňovník je povinný na výzvu správcu dane predložiť inventárny zoznam evidencie predajných automatov.

**Siedma časť**

**Daň za nevýherné hracie prístroje**

**Článok 24**

**Predmet dane**

1. Predmetom dane za nevýherné hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti.
2. Nevýherné hracie prístroje sú:
3. elektronické prístroje a počítačové hry
4. mechanické prístroje, elektronické prístroje, automaty a iné zariadenia na zábavné hry
5. automatické hojdacie zariadenia pre deti

**Článok 25**

**Sadzba dane a základ dane**

1. Základom dane je počet nevýherných hracích prístrojov
2. Sadzba dane je 37,00 Eur za jeden nevýherný hrací prístroj a kalendárny rok

**Článok 26**

 **Lehota a spôsob odvodu dane**

1. Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania
2. Daň za nevýherné hracie prístroje je splatná do 15 dní od nadobudnutia právoplatnosti rozhodnutia na účet správcu dane.
3. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia.

**Článok 27**

 **Vedenie evidencie**

1. Daňovník je povinný viesť písomnú alebo elektronickú evidenciu nevýherných hracích prístrojov v rozsahu údajov:
2. názov a druh nevýherného hracieho prístroja
3. počet prevádzkovaných prístrojov
4. výrobné číslo, inventarizačné číslo a rok výroby prístroja
5. označenie prevádzky a miesta, kde je prístroj umiestnený
6. dátum začatia prevádzkovania
7. dátum skončenia prevádzkovania
8. identifikačné údaje prevádzkovateľa /obchodné meno, sídlo alebo miesto podnikania, IČO, štatutárny zástupca, prevádzkovateľ/.
9. Daňovník je povinný označiť každý nevýherný hrací prístroj na viditeľnom mieste štítkom, kde musí byť uvedené:
10. obchodné meno prevádzkovateľa
11. sídlo resp. miesto podnikania
12. IČO
13. dátum začatia prevádzkovania nevýherného hracieho prístroja
14. výrobné číslo
15. Daňovník je povinný na výzvu správcu dane predložiť inventárny zoznam evidencie nevýherných hracích prístrojov.

**Ôsma časť**

**Poplatok za komunálne odpady a drobné stavebné odpady**

**Článok 28**

**Poplatok**

1. Poplatok platí poplatník, ktorým je:
2. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania
5. Správca dane vyrubí poplatok fyzickej osobe, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť rozhodnutím podľa počtu osôb prihlásených k trvalému alebo prechodnému pobytu v obci so stavom 1. januára bežného zdaňovacieho obdobia na celé zdaňovacie obdobie. V priebehu zdaňovacieho obdobia správca dane vyrubí poplatok poplatníkovi podľa počtu dní, počas ktorých má evidovaný trvalý, prechodný pobyt na území obce, alebo ktorý je na území obce oprávnený užívať alebo užíva nehnuteľnosť, alebo pri zmene skutočností rozhodujúcich pre poplatkovú povinnosť rozhodnutím upraví poplatkovú povinnosť poplatníka.
6. Poplatok platí:
7. vlastník nehnuteľnosti, nájomca alebo užívateľ nehnuteľnosti
8. správca, ak je vlastníkom nehnuteľnosti štát, vyšší územný celok alebo mesto
9. Poplatková povinnosť vzniká dňom, ktorým nastane skutočnosť uvedená v odseku 1 a zaniká dňom, ktorým táto skutočnosť zanikne.

**Článok 29**

**Sadzba poplatku**

1. Správca dane ustanovuje sadzbu poplatku:
2. sadzba poplatku pre fyzické osoby:

a)a) pre poplatníka podľa článku 19 ods. 1 písm. a):

0,0466 Eur/kalendárny deň /17,00 Eur/rok/ za osobu

1. pre fyzickú osobu podnikajúcu na území obce, fyzickú osobu alebo právnickú osobu, ktorá je vlastníkom alebo užívateľom nehnuteľnosti nachádzajúcej sa na území obce, slúžiacej na prechodné ubytovanie, individuálnu rekreáciu, byt alebo nebytový priestor 8,50 Eur
2. sadzba poplatku je pre právnické osoby:

b)a) pre poplatníka podľa článku 19 ods. 1 písm. b):

0,36 Eur/1 liter/rok

1. sadzba poplatku je pre podnikateľov:

c)a) pre poplatníka podľa článku 19 ods. 1 písm. c):

0,36 Eur/1 liter /rok

Sadzba poplatku pre pre právnické osoby a podnikateľov:

|  |  |  |  |
| --- | --- | --- | --- |
| Objem zbernej nádoby v l | Frekvencia vývozu | Sadzba poplatku v Eur/liter/rok | Poplatok v Eur/rok |
| 110 | 1 x za dva týždne | 0,36 | 39,60 |
| 1100 | 1 x za dva týždne | 0,36 | 396,00 |

1. Správca dane ustanovuje sadzbu poplatku za drobné stavebné odpady v sume 0,025 Eur/kg bez obsahu škodlivín.

**Článok 30**

**Výpočet poplatku**

1. Správca dane určuje poplatok v zmysle § 79 ods. 2 písm. a/ zákona ako súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník uvedený v § 77 ods. 2 písm. a/ zákona trvalý alebo prechodný pobyt, alebo počas ktorých nehnuteľnosť užíva alebo je oprávnený ju užívať.
2. Správca dane určuje pri množstvovom zbere poplatok v zmysle § 79 ods. 1. zákona ako súčin frekvencie odvozov, sadzby a objemu zbernej nádoby, ktorú poplatník uvedený v § 77 ods. 1 písm. a/, b/, c/ zákona užíva v súlade so zavedeným systémom zberu komunálnych odpadov a drobných stavebných odpadov.

**Článok 31**

**Splatnosť poplatku**

1. Správca dane určuje splatnosť poplatku v lehotách uvedených v rozhodnutí, ktorým sa vyrubuje poplatok.
2. Poplatník uhradí poplatok za drobný stavebný odpad zamestnancovi správcu dane priamo na zbernom dvore pri odovzdaní odpadu. Splatnosť poplatku je ihneď pri odovzdaní odpadu na zbernom dvore.

**Článok 32**

**Vrátenie poplatku**

1. Správca dane v zmysle § 82 ods. 1 zákona vráti na základe písomnej žiadosti poplatok alebo jeho pomernú časť poplatníkovi, ktorému zanikla povinnosť platiť poplatok, a to do 30 dní odo dňa preukázania skutočnosti, ktorá má za následok zánik poplatkovej povinnosti z dôvodu zániku trvalého pobytu, zániku prechodného pobytu a zániku oprávnenia užívať nehnuteľnosť. Nárok na vrátenie poplatku je potrebné preukázať hodnoverným dokladom, a to najmä dokladom o prihlásení sa na trvalý pobyt v inej obci, dokladom o zrušení prechodného pobytu v obci Čachtice alebo listom vlastníctva dokladujúcim zánik oprávnenia užívať nehnuteľnosť.
2. Obec vráti poplatok alebo pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti. Preplatok nižší ako 3,00 Eur sa nevracia.

**Článok 33**

**Odpustenie a zníženie poplatku**

1. Žiadosť o zníženie alebo odpustenie poplatku je potrebné predložiť správcovi dane v termíne vždy do konca februára bežného zdaňovacieho obdobia na predpísanom tlačive, ktorá je prílohou č. 2 tohto VZN.
2. Obec zníži alebo odpustí poplatok za obdobie, za ktoré poplatník preukáže, že sa viac ako 90 dní v zdaňovacom období nezdržiava alebo nezdržiaval na území obce a po splnení nasledovných podmienok:
3. správca dane v zmysle § 82 ods. 2 zákona zníži poplatok o 50 % poplatníkovi, ktorý navštevuje školu mimo mesta, s výnimkou študentov denne dochádzajúcich. Nárok na zníženie poplatku je potrebné každoročne preukázať hodnoverným dokladom, a to najmä ubytovacím preukazom alebo potvrdením o platbe za ubytovanie.
4. Správca dane zníži poplatok o 10 % poplatníkovi, ak poplatník je povinný z dôvodu nedostupnosti motorového vozidla pre vývoz komunálneho odpadu zabezpečiť zvoz komunálneho odpadu k stanovišťu zbernej nádoby. Uvedenú úľavu si poplatník uplatňuje na základe podanej žiadosti na predpísanom tlačive.
5. Správca dane odpustí poplatok poplatníkovi, ktorý sa zdržiava mimo územia obce z dôvodu výkonu zamestnania alebo prechodného pobytu v inej obci. Nárok na odpustenie poplatku je potrebné každoročne preukázať hodnoverným dokladom, a to najmä dokladom o úhrade za komunálne odpady v inej obci, dokladom o prechodnom pobyte súčasne s dokladom o úhrade poplatku v inej obci, nájomnou zmluvou, potvrdením od zamestnávateľa alebo pracovnou zmluvou, potvrdením o vyšetrovacej väzbe alebo výkone trestu odňatia slobody, potvrdením o umiestnení v zariadení sociálnych služieb, potvrdením o umiestnení v reedukačnom zariadení alebo detskom domove, potvrdením o dlhodobej hospitalizácii v liečebniach.
6. Správca dane odpustí poplatok poplatníkovi, ktorý sa zdržiava alebo zdržiaval v zahraničí. Nárok na odpustenie poplatku je potrebné každoročne preukázať hodnoverným dokladom, a to najmä potvrdením školy, pracovným povolením, povolením k pobytu alebo vízami, potvrdením o zamestnaní, potvrdením od agentúry, ktorá sprostredkovala prácu v zahraničí a dokladom príslušnej organizácie o pobyte v zahraničí, sobášnym listom úradne zadokumentovaným v zahraničí alebo úradne potvrdeným na osobitnej matrike pri MV SR, dokladom o narodení dieťaťa v zahraničí, potvrdením o platbe obecnej dane v zahraničí.
7. Čestné vyhlásenie nie je považované za doklad preukazujúci nárok na uplatnenie odpustenia alebo zníženia poplatku.

**Deviata časť**

**Článok 34**

**Označenie platieb miestnych daní a poplatku**

1. Daňovník je povinný zaplatiť miestne dane a poplatok pod variabilným symbolom a na účet uvedený v rozhodnutí do 15 dní odo dňa nadobudnutia právoplatnosti rozhodnutia.

 **Desiata časť**

**Článok 35**

**Spoločné záverečné ustanovenia**

1. Dňom účinnosti tohto všeobecne záväzného nariadenia sa ruší všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady č. 5/2012.
2. Toto všeobecne záväzné nariadenie prerokovalo a schválilo Obecné zastupiteľstvo v Čachticiach dňa 6.12.2016
3. Toto všeobecne záväzné nariadenie nadobúda účinnosť od 1. januára 2017

.........................................

 Mgr. Michal Balala

 starosta obce

**O b e c Č a c h t i c e**

**Malinovského 769, 916 21 Čachtice**

**Výkaz o vybranej miestnej dani za ubytovanie**

|  |  |
| --- | --- |
| **Štvrťrok/ rok** |  |
| **Obchodné meno alebo názov prevádzkovateľa podľa obchodného registra alebo živnostenského oprávnenia** |  |
| **Adresa prevádzkovateľa ulica****číslo, PSČ, mesto** |  |
| **IČO** |  |
| **Názov ubytovacieho zariadenia** |  |
| **Adresa ubytovacieho zariadenia****ulica, číslo, PSČ, mesto** |  |
| **Meno, priezvisko zodpovednej osoby** |  |
| **Číslo telefónu** |  |
| **Ubytovaní hostia celkom** |  |
| **Počet prenocovaní celkom** |  |
| **Suma dane celkom****/sadzba dane x počet prenocovaní/** |  |

Prehlasujem, že všetky údaje uvedené vo výkaze o vybranej miestnej dani za ubytovanie sú pravdivé a správne.

V Čachticiach, dňa ................................. ...............................................................

 Podpis, pečiatka /ubytovacie zariadenie/

Príloha č. 1

Meno, priezvisko a adresa platiteľa poplatku, číslo telefónu

 Obec Čachtice

 Malinovského 769

 916 21 Čachtice

**Vec:** **Žiadosť o zníženie / odpustenie miestneho poplatku za komunálne odpady a drobné stavebné odpady za rok .................**

V zmysle Článku 33 Všeobecne záväzného nariadenia obce Čachtice číslo 6/2016 o miestnych daniach a o miestnom poplatku za komunálne odpady a drobné stavebné odpady žiadam o

**a)\* zníženie poplatku za obdobie pobytu mimo obce od ........................ do ........................**

alebo

**b)\* odpustenie poplatku v plnej výške**

**c) \* zníženie poplatku z dôvodu nedostupnosti KUKA vozidla k stanovišťu zbernej nádoby**

vyrubeného platobným výmerom č. .................................. zo dňa..................................

**Ako dôvod mojej žiadosti uvádzam:**

V Čachticiach, dňa: ........................................ ............................................

 Podpis platiteľa poplatku

**Prílohy** (doklady potrebné na zníženie alebo odpustenie poplatku):

**\***potvrdenie o pobyte v zahraničí (prac. zmluva, víza, potvrdenie o štúdiu, ... )

**\***potvrdenie o úhrade poplatku inej samospráve v mieste prechodného pobytu

**\***iné:

**\*** hodiace sa zakrúžkujte

Príloha č. 2